**I Z V J E Š Ć E**

sa 7. redovne sjednica Općinskog vijeća Općine Kršan održane dana 24. studenog 2022. godine, u općinskoj vijećnici Općine Kršan na kojoj je prisustvovalo 12 od 13 vijećnika Općinskog vijeća Općine Kršan.

Na sjednici Općinskog vijeća Općine Kršan razmatrani su i jednoglasno usvojeni sljedeći akti:

**1. Verificikacija zapisnika:**

sa 6. redovne sjednice Općinskog vijeća Općine Kršan održane dana 19. listopada 2022. godine.

**2. Prijedlog Proračuna Općine Kršan za 2023. i Projekcija za 2024. i 2025.**

Općinski načelnik obrazložio je u prvom čitanju prijedlog Proračuna Općine Kršan za 2023. koji je planiran u iznosu od 7.011,577,00 eura. Projekcija za 2024. planirana je u iznosu 10.200.597,00 eura a 2025. planirana je u iznosu 11.463.957,00 eura.

Za 2023. planirani prihodi i primici iznose 7.011.577,00 eura i odnose se na:

* prihodi poslovanja – 5.078.082,00 eura
* prihodi od prodaje nefinancijske imovine – 1.161.400,00 eura
* primici od financijske imovine i zaduživanja – 0,00 eura
* preneseni višak/manjak iz prethodne godine – 772.095,00 eura

Za 2023. planirani rashodi i izdaci iznose 6.993.042,00 eura i odnose se na:

* rashode poslovanja – 3.788.922,00 eura
* rashode za nabavu nefinancijske imovine – 2.904.120,00 eura
* izdatke za financijsku imovinu i otplate zajmova –318.535,00 eura

**3.** **Osnivanje i imenovanje radnog tijela Općinskog vijeća Općine Kršan - Povjerenstvo za uvođenje u posjed poljoprivrednog zemljišta u vlasništvu RH na području Općine Kršan**

Općinsko vijeće osnovalo je i imenovalo je Povjerenstvo za uvođenje u posjed poljoprivrednog zemljišta u vlasništvu RH na području Općine Kršan u sastavu: Glorija Fable (pravna struka), Tea Benković (geodetska struka) i Rosana Klarić (agronomska struka).

**4. Plana djelovanja u području prirodnih nepogoda za 2023. godinu za Općinu Kršan**

Temeljem Zakona o ublažavanju i otklanjanju posljedica prirodnih nepogoda Općinsko vijeće dužno je tijekom mjeseca studenog tekuće godine usvojiti Plana prirodnih nepogoda za sljedeću godinu. Planom se utvrđuje sustav reagiranja u izvanrednim događajima uzrokovanim prirodnim nepogodama na području Općine Kršan.

**5. Odluka o socijalnoj skrbi Općine Kršan**

Temeljem novog Zakona o socijalnoj skrbi usvojena je nova Odluka o socijalnoj skrbi Općine Kršan.Ovom Odlukom utvrđuju prava iz socijalne skrbi koje osigurava Općina Kršan propisanih Zakonom o socijalnoj skrbi, prava iznad standarda propisanih Zakonom te uvjeti i način njihova ostvarivanja. Utvrđuju se uvjeti/kriteriji za ostvarivanje prava, prava iz socijalne skrbi i postupak ostvarivanja utvrđenih prava.

Općina Kršan kroz socijalni program i demografske mjere osigurava niz oblika pomoći koji znatno premašuju standard i obaveze utvrđene Zakonom o socijalnoj skrbi.

**6. Odluke o prodaji nekretnina u vlasništvu Općine Kršan**

Općinsko vijeće Općine Kršan donijelo je dana 19. listopada 2022. Odluku o objavi natječaja za prodaju nekretnina u vlasništvu Općine Kršan u k.o. Plomin. Javni Natječaj za prodaju nekretnina objavljen je dana 04. studenog 2022.s rokom dostave prijave na natječaj 8 dana. Kao dan otvaranja ponuda određen je 21. studenog 2022. Komisija za provođenje natječaja za prodaju nekretnina dana 21. studenog 2022. javno je otvorila pristigle ponuda. Po utvrđivanju valjanosti ponuda, Komisija je ponuđačima uputila obavijesti o najpovoljnijoj ponudi s rokom prigovora 8 dana. Za ponuđače koji su se odrekli pravo na prigovor utvrđen je prijedlog konačne odluke o prodaji nekretnine. Po odricanju prava na prigovor utvrđeni su prijedlozi konačnih odluka o prodaji nekretnina sljedećim kupcima: Rina Hrelja i MANI Obrt, vl. Matea Knapić Šavor ukupne vrijednosti 557.200,00 kn.

**OPĆINSKO VIJEĆE OPĆINE KRŠAN**

Kršan, 25. studenog 2022.

Općinski načelnik

Izvješće za WEB stranicu sastavila:

Pročelnica JUO

KLASA: 024-05/22-01/9

URBROJ: 2163-22-05-22-9